IPhone 6s Plus

iPhone 6s Plus on Applen syyskuussa 2015 julkaisema älypuhelin. Samaan aikaan julkaistiin myös iPhone 6s. Puhelimien uusia ominaisuuksia ovat muun muassa näytön 3D Touch -ominaisuus, 12 megapikselin iSight-kamera ja uusi värivaihtoehto ruusukulta.

 Tekniset tiedot 
Applen iPhone 6s Plus -puhelimen Retina HD -näytön koko on edeltäjänsä iPhone 6 Plussan tapaan 5,5 tuumaa. Näytön resoluutio on 1 920 x 1 080 pikseliä. Puhelimen pituus on 158,2 mm, leveys 77,9 mm ja paksuus 7,3 mm. Paino on 192 grammaa. 12 megapikselin iSight-kameran lisäksi iPhone 6S Plus sisältää 5 megapikselin etukameran Retina Flash -salamalla. Videokuvauksen uutena ominaisuutena on optinen kuvanvakain.

 Lähteet 
 iPhone 6s & iPhone 6s Plus – tekniset tiedot Apple

Luokka:Applen matkapuhelimet
Luokka:Wi-Fi-laitteet
Luokka:Seulonnan keskeiset artikkelit
Luokka:iOS-pohjaiset laitteet
Luokka:Vuoden 2015 matkapuhelimet